КОМИ РЕСПУБЛИКАСА ТАРИФ СЛУЖБАЛÖН

ТШÖКТÖД

**«Боксит Тимана» ВАК-са подъезднöй кöрт туйяс вылын «Боксит Тимана» ВАК-öн грузъяс нуöм вылö транспорт услугаяс вылö медыджыд позяна тарифъяс вынсьöдöм йылысь**

«Донъяс (тарифъяс) государственнöя бурджыка регулируйтöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм серти, «Коми Республикаын донъяс (тарифъяс) государственнöя бурджыка регулируйтöм кузя мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм збыльмöдöм могысь

ТШÖКТА:

1. Вынсьöдны «Княжпогост» муниципальнöй районса муниципальнöй юкöн мутасын «Боксит Тимана» ВАК-са подъезднöй кöрт туйяс вылын «Боксит Тимана» ВАК-öн грузъяс нуöм могысь транспорт услугаяс вылö став сикас груз вылö öти тонна 198,73 шайт мында медыджыд позяна тариф (СДВ-тöг).

2. Тайö тшöктöдлöн 1 пунктын пасйöм медыджыд позяна тарифнас вöдитчöны «Боксит Тимана» ВАК-са подъезднöй кöрт туйяс вылын Войвыв кöрт туйса Чимиавöрöк станциясянь Средне-Тиманскöй боксит рудникöдз.

3. Лыддьыны вынтöмöн «Боксит Тимана» ВАК-са подъезднöй кöрт туйяс вылын «Боксит Тимана» ВАК-öн грузъяс нуöм могысь транспорт услугаяс вылö медыджыд позяна тарифъяс вынсьöдöм йылысь» Коми Республикаса тариф службалысь 2010 во урасьöм тöлысь 19 лунся 8/1 №-а тшöктöд.

4. Вöзйыны «Боксит Тимана» ВАК-лы быд квартал сетны Коми Республикаса тариф службаö отчётнöй квартал бöрся тöлысьлöн 15 лунöдз «Боксит Тимана» ВАК-са подъезднöй кöрт туйяс вылын «Боксит Тимана» ВАК-öн грузъяс нуöм могысь транспорт услугаяс отчётнöй кварталын збыльысь вöчöм мында йылысь юöр.

5. Тайö тшöктöдыс вынсялö индöм пöрадок серти.

**Юрнуöдысьлысь могъяс олöмö пöртысь И.Е.Перваков**

Сыктывкар

2011 вося урасьöм тöлысь 28 лун

15/2 №

Вуджöдiс Кузнецова .А., 1 526 пас